
PËR TRAJTIMIN SHËNDETËSOR TË VETERANËVE TË LUFTËS KUNDËR PUSHTUESVE NAZIFASHISTË TË POPULLIT SHQIPTAR

Në bazë të nenit 9 të ligjit nr.7874, datë 17.11.1994 “Për statusin e veteranit të Luftës kundër pushtuesve nazifashistë të popullit shqiptar”, me propozimin e Ministrisë së Shëndetësisë dhe të Mbrojtjes së Mjedisit, Këshilli i Ministrave

V E N D O S I:

1. Veteranëve të luftës kundër pushtuesve nazifashistë të popullit shqiptar:
a) u sigurohet shtrimi dhe mjekimi falas në të gjitha institucionet shtetërore shëndetësore buxhetore;
b) u kryhet mjekimi falas në të gjitha institucionet shëndetësore shtetërore buxhetore stomatologjike, si dhe në klinikën stomatologjike universitare;
c) u jepen gratis barnat për mjekim ambulator për kategorinë  e sëmundjeve kronike, sipas përcaktimit të bërë nga Ministria e Shëndetësisë dhe e Mbrojtjes së Mjedisit.
Lista e sëmundjeve kronike, për të cilat mjekimi ambulator do të kryhet falas, i bashkëngjitet këtij vendimi.
2. Ministria e Shëndetësisë dhe e Mbrojtjes së Mjedisit të nxjerrë udhëzimet e nevojshme në zbatim të këtij vendimi.
Ky vendim hyn në fuqi menjëherë.

KRYETARI I KËSHILLIT TË MINISTRAVE
Aleksandër Meksi


LISTA E SËMUNDJEVE KRONIKE, PËR TËCILAT MJEKIMI 
AMBULATOR DO TË KRYHET FALAS

I. Sëmundje të aparatit kardio-vaskular:
Sëmundje ishemike të zemrës.
Hipertensioni arterial dhe komplikacionet e tij.
Çrregullimet kronike të ritmit.
Sëmundja okluzive vazale aterosklerotike.
Insuficienca kardiake kronike.

II. Sëmundje të aparatit tretës:
Hepatiti kronik.
Cirrosa e mëlçisë.
Sëmundja ulceroze.
Kolecisti kronik.

III. Sëmundje të aparatit të frymëmarrjes:
Bronkopneumopatitë kronike.
Insuficienca respiratore kronike.
Cor pulmonar kronik.

IV. Sëmundjet renale ose të aparatit urinar:
Nefropatitë aterosklerotike.
Infeksionet urinare kronike.
Insuficiencat renale kronike.
Tumoret e prostatës dhe ndërlikimet e saj.

V. Sëmundjet e aparatit të gjakut:
Anemitë.

VI. Sëmundjet e sistemit nervor:
Hemorragjitë dhe trombozat cerebrale.
Sëmundja e Parkinsonit.
Demenca senile.
Gjendjet depresive.
Sëmundjet degjenerative.
Psikozat.

VII. Sëmundjet e aparatit kockor:
Spondiloatropatitë.
Osteoporoza.

VIII. Sëmundjet e aparatit të shikimit:
Glaukoma.

IX. Sëmundjet e metabolizmit:
Diabeti mellitus.

X. Sëmundjet e indit lidhor (kolagjenit)
Artriti rheumatoid.


